PMIndiaData/PMIndiaSum huggingface dataset:
وزیر اعظم نے مشہور کتھک رقاص پنڈت برجو مہاراج کے انتقال پر تعزیت کااظہار کیا

وزیر اعظم جناب نریندر مودی نے مشہور کتھک رقاص پنڈت برجو مہاراج کے انتقال پر گہرے رنج و غم کا اظہار کیا ہے۔ وزیراعظم نے یہ بھی کہا ہے کہ ان کا انتقال پوری فن کی دنیا کے لیے ناقابل تلافی نقصان ہے۔ ایک ٹویٹ میں وزیر اعظم نے کہا؛ "پنڈت برجو مہاراج جی کے انتقال سے گہرا دکھ پہنچا ہے، انہوں نے ہندوستانی رقص کو پوری دنیا میں ایک منفرد شناخت دلائی ہے۔ ان کا انتقال پوری فن کی دنیا کے لیے ایک ناقابل تلافی نقصان ہے۔ غم کی اس گھڑی میں ان کے اہل خانہ اور مداحوں سے میری گہری تعزیت ہے۔" اوم شانتی!"
وزیراعظم نے پلوامہ حملے کے شہیدوں کو خراج عقیدت پیش کیا

وزیراعظم جناب نریندر مودی نے 2019 میں آج ہی کے دن پلوامہ میں شہید ہونے وا لے سبھی افراد کو خراج عقیدت پیش کیا اور ہمارے ملک کے لئے ان کی غیر معمولی خدمات کو یاد کیا۔ ایک ٹویٹ میں وزیراعظم نے کہا: ‘‘ میں 2019 میں آج ہی کے دن پلوامہ میں شہید ہونے والے ان سبھی افراد کو خراج عقیدت پیش کرتا ہوں اور قوم کے تئیں ان کی بے مثال خدمات کو یاد کرتا ہوں۔ ان کی بہادری اوران کی بیش بہا خدمات ہر ہندوستانی کو ایک مضبوط اور خوشحال ملک کے تئیں کام کرنے کی تحریک دیتی ہیں ’’۔
وزیر اعظم جناب نریندر مودی  نے  اسرائیلی وزیر اعظم، ہز ایکسی لینسی نفتالی بینیٹ سے ٹیلی فون پر بات کی

وزیر اعظم جناب نریندر مودی نے آج اسرائیلی وزیر اعظم، ہز ایکسی لینسی نفتالی بینیٹ سے ٹیلی فون پر بات کی۔ وزیر اعظم نے ہز ایکسی لینسی بینیٹ کو کووڈ-19 میں مبتلا ہونے کے بعد جلد صحت یاب ہونے کی دعائیں دیں۔ انہوں نے اسرائیل میں حالیہ دنوں ہونے والے دہشت گردانہ حملوں میں جانوں کے زیاں پر تعزیت کا بھی اظہار کیا۔ دونوں لیڈروں نے یوکرین کی صورتحال سمیت حالیہ جغرافیائی و سیاسی پیش رفت پر تفصیلی بات چیت کی۔ انہوں نے جاری دو طرفہ تعاون سے متعلق پہل کا بھی جائزہ لیا۔ وزیر اعظم نے آئندہ کی کسی قریبی تاریخ میں ہز ایکسی لینسی بینیٹ کا ہندوستان میں خیر مقدم کرنے کی خواہش کا اظہار کیا۔
کابینہ نے ہندوستان کے ایکسپورٹ- امپورٹ  بینک کی دوبارہ سرمایہ کاری کو منظوری دی

نئی دہلی، 16 جنوری 2019/ وزیراعظم نریندر مودی کی سربراہی میں مرکزی کابینہ نے ہندوستان کے ایکسپورٹ- امپورٹ بینک (ایگزم بینک) کی دوبارہ سرمایہ کاری کو منظوری دے دی ہے۔ اس کی تفصیلات نیچے دی گئی ہیں۔ ہندوستان کے ایکسپورٹ-امپورٹ بینک نے نئی پونجی لگانے کے لیے حکومت ، 60 ہزارکروڑروپے کی دوبارہ سرمایہ کاری (ری کیپٹلائزیشن) بانڈ جاری کرے گی۔ مالی سال 2019-2018 میں 4500 کروڑ روپے اور مالی سال 2020-2019 میں 1500 کروڑ روپے کی دو قسطوں کے ذریعے ایکویٹی لگائی جائے گی۔ کابینہ نے ایگزم بینک کی زیادہ ترپونجی کو 10ہزار کروڑ روپے سے بڑھا کر 20ہزار کروڑ روپے کرنے کی منظوری دی ہے۔ ری کیپٹلائزیشن بونڈ سرکاری شعبے کے بینکوں کو جاری کیے جائیں گے۔ اہم اثرات: ایگزم بینک ہندوستان کے لیے اہم برآمدات سے متعلق قرض ایجنسی ہے۔ ایگزم بینک میں سرمایہ لگانے سے یہ سرمایہ نسبتاً کافی بڑھنے اور اس کے ساتھ ہی زیادہ صلاحیت کے ساتھ ہندوستانی برآمدات کے لیے ضروری تعاون دینے کے اہل ہوجائے گا۔ نیا سرمایہ لگانے سے ہندوستان کپڑا صنعت کو ضروری تعاون دینے، رعایتی مالی منصوبہ (سی ایف ایس) میں ممکنہ تبدیلیاں، ہندوستان کی سرگرم بیرونی پالیسی اور اسٹریٹجک منشا کو دھیان میں رکھتے ہوئے مستقبل میں نئی قرض لائن (ایل او سی) کے ممکنات جیسی نئی پہلو کو بڑھاوا ملے گا۔ پس منظر: ایگزم بینک آف انڈیا (ایگزم بینک) کا قیام ایک پارلیمانی قانون کے تحت سال 1982 میں ہندوستان کی بین الاقوامی تجارت کے مالی تکمیل کے پیش نظر ہوا تھا۔ اسے قانونی حیثیت اور بڑھاوا دینے کے لیے چوٹی کے مالی اداروں کی شکل میں یہ بینک خصوصی طور پر ہندوستان سے برآمدات کے لیے قرض مہیا کراتا ہے۔ ہندوستان کے ترقیاتی اور بنیادی ڈھانچہ جاتی منصوبوں، آلات، اشیا، اور خدمات کی برآمدات کے لیے غیرملکی خریداروں اور ہندوستانی سپلائروں ضروری تعاون بھی دیتا ہے۔ اس کے ضوابط بھارتیہ ریزروبینک (آربی آئی) کے ذریعے طے کیے جاتے ہیں۔ ۔۔۔۔۔۔۔۔۔۔۔ م ن۔ش ت ۔ ت ع۔
وزیراعظم نے ایف آئی ڈی ای آن لائن شطرنج اولمپیڈ جیتنے کے لئے شطرنج کے کھلاڑیو ں کو مبارکباددی ہے

نئیدہلی31اگست 2020۔وزیراعظم جناب نریندر مودی نےایفآئیڈیایآنلائنشطرنجاولمپیڈجیتنےکےلئےشطرنجکےکھلاڑیوںکومبارکباددیہے۔ ایک ٹویٹ میں وزیر اعظم نے کہا :’’ ہمارے کھلاڑیوں کو آنلائنشطرنجاولمپیڈجیتنےکےلئےبہت مبارکباد۔ ان کی ان تھک کوششیں اور عز م قابل ستائش ہے ۔ان کی کامیابی سے یقینی طور شطرنج کے دیگر کھلاڑیوں کو جِلا ملے گی۔ میں روس کی ٹیم کو بھی مبارکباددینا چاہوں گا۔‘‘
صارفین امور ،خوراک اور عوامی نظام تقسیم کے مرکزی وزیر جناب رام ولاس پاسوان کے انتقال پُر ملال پرمرکزی  کابینہ کی تعزیت

نئی دہلی، 09 اکتوبر 2020: صارفین امور ،خوراک اور عوامی نظام تقسیم کے مرکزی وزیر جناب رام ولاس پاسوان کے انتقال پر ملال پرمرکزی کابینہ نے تعزیت پیش کی ۔ کابینہ نے رام ولاس پاسوان کی یاد میں دومنٹ کی خاموشی بھی اختیار کی ۔ کابینہ نے جناب رام ولاس پاسوان کی آخری رسومات پورے سرکاری اعزازات کے ساتھ اداکرنے کے لئے منظوری دی ۔ کابینہ صارفین امور ،خوراک اور عوامی نظام تقسیم کے مرکزی وزیر جناب رام ولاس پاسوان کے انتقال پرملال پر غم وافسوس کا اظہارکرتی ہے۔ ان کے انتقال سے ،ملک نے ایک سرکردہ لیڈر ،ایک بہترین پارلیمنٹیرین اور ایک قابل منتظم کھودیا ہے۔ بہار کے ضلع کھگڑیا میں شاہربنی ّ کے مقام پر 5 جولائی 1946 کو پیدا ہوئے ۔ جناب رام ولاس پاسوان نے کھگڑیا کے کوسی اسکول او ر پٹنہ یونیورسٹی سے تعلیم حاصل کی ۔انہوں نے ماسٹرآف آر ٹس ( ایم اے) ، بیچلرآف لا( ایل ایل بی ) کی سندیں حاصل کیں۔انہیں اترپردیش کی جھانسی میں قائم بندیل کھنڈ یونیورسٹی کے ذریعہ ڈی لٹ ( ہونورس کوسا ) کی سند سے بھی نوازا گیاتھا۔ جناب رام ولاس پاسوان ،بہار کے بہت مقبول لیڈروں میں سے ایک تھے اور انہیں بڑے پیمانے پر عوام الناس کی حمایت حاصل تھی۔ وہ سمیکت سوشلسٹ پارٹی کے رکن کے طور پر 1969 میں بہار کی ریاستی اسمبلی کے لئے منتخب ہوئے تھے اس کے بعد1977 میں وہ حاجی پور حلقے سے 6ویں لوک سبھا کے رکن کے طورپر ایک ریکارڈ مارجنگ کے ساتھ منتخب ہوئے۔ جناب پاسوان 1980 میں ساتویں لوک سبھا کے لئے جبکہ 1984 میں آٹھویں لوک سبھا کے لئے بھی دوبارہ منتخب ہوئے تھے۔ 1989 میں وہ نویں لوک سبھا کے لئے پھر سے منتخب ہوئے اور انہیں لیبر اور بہبودکا مرکز ی وزیر منتخب کیا گیا۔ 1996 میں وہ ریلوے کے وزیر بنے اور 1998 تک اسی عہدے پربرقرار رہے۔ اس کے بعد اکتوبر 1999 سےستمبر 2001 تک وہ مواصلات کے وزیر رہےتھے اور اس وقت انہیں کوئلے اور کانکنی کا وزیر بنادیا گیا۔وہ اس وزارت میں اپریل 2002 تک وزیر بنے رہے۔2004 کے لوک سبھا انتخابات کے بعد جناب پاسوان نے یونائیٹڈ پروگریسو الائنس سرکار شامل کی اور انہیں کیمکلز اور فرٹیلائزر کا وزیر نیز فولاد کا وزیر بنادیا گیا۔ جناب پاسوان کو 2014 میں 16 ویں لوک سبھا کے لئے دلی میں منتخب کیا گیا اور انہوں نے صارفین امور ،خوراک اور عوامی نظام تقسیم کے وزیر کے طور پر خدمات انجام دیں۔2019 میں جناب پاسوان کو راجیہ سبھا کا رکن منتخب کیا گیا اور وہ بدستور صارفین امور ،خوراک اور عوامی نظام تقسیم کے وزیر کے طورپر برقرار رہے۔ جناب پاسوان دبے کچلے لوگوں کی آواز تھے اور معاشرے کے حاشئے سے باہرکے طبقات کے کاز کے لئے انہوں نے ہمیشہ جدوجہدجاری رکھی ۔ حکومت اور پوری قوم کی جانب سے کابینہ ، غم سے متاثرہ ان کے اہل خاندان کےساتھ ، تہ دل سے تعزیت کا اظہار کرتی ہے۔
وزیراعظم آگرہ کادورہ کریں گے اور 2980کروڑروپے مالیت کے بہت سے پروجیکٹوں کا آغاز کریں گے

نئی دہلی ،9جنوری :وزیراعظم ، جناب نریندرمودی کل ( 9جنوری ، 2019) کو اترپردیش میں آگرہ کا دورہ کریں گے ۔ وہ گنگاجل پروجیکٹ اوردیگرمختلف ترقیاتی پروجیکٹوں کا آغاز کریں گے ۔ وہ آگرہ متحدہ کمان اور کنٹول سینٹرکا سنگ بنیاد بھی رکھیں گے ۔ نیز ایس این میڈیکل کالج کو بہتربنانے کے کام کابھی آغاز کریں گے ۔ گنگاجل پروگرام پر2880کروڑروپے کی لاگت آئیگی اس سے آگرہ میں پانی کی بہتراورمزید یقینی سپلائی فراہم ہوگی ۔ اس سے شہرکے مکینوں اور سیاحوں دونوں کو فائدہ ہوگا۔ آگرہ میں ایس این میڈیکل کالج کو جدید بنانے کے پروجیکٹ پر200کروڑروپے کی لاگت آئیگی جس میں خواتین کے اسپتال میں 100بستروں والا ایک زچگی ونگ بھی بنایاجائیگا۔ اس سے سماج کے کمزورطبقوں کے لئے بہترحفظان صحت اور زچگی کی دیکھ بھال کرنے میں مدد ملے گی ۔ آگرہ اسمارٹ سٹی کے لئے متحدہ کمان اورکنٹرول سنٹرکے پروجیکٹ پر285کروڑروپے کی لاگت آئیگی اس پروجیکٹ سے آگرہ کو ایک جدید عالمی سطح کا اسمارٹ شہربنانے میں مدد ملے گی جس سے سے آگرہ کی حیثیت عمدہ ترین سیاحتی مقام کے طورپربن جائیگی ۔ وزیراعظم آگرہ کے کوٹھی مینا بازارمیں ایک عوامی جلسے سے بھی خطاب کریں گے وزیراعظم کا ، شہرکا یہ دوسرا دورہ ہے ۔ 20نومبر ،2016کے اس سے پہلے کے دورے کے دوران انھوں نے پردھان منتری آواس یوجنا ( گرامین) کا آغاز کیاتھا ۔ اس اسکیم کے تحت ، ابھی تک 65لاکھ مکانات تعمیر ہوچکے ہیں جن میں 9.2لاکھ مکانات اترپردیش میں ہیں ۔ انھوں نے خطے میں خصوصی طورپر ریل سے متعلق بنیادی ڈھانچے اور خصوی خدمات کا بھی آغاز کیا۔
وزیر اعظم 23 ستمبر کو تمام ریاستوں کے  وزرائے ماحولیات کی قومی کانفرنس کا افتتاح کریں گے

وزیر اعظم جناب نریندر مودی 23 ستمبر، 2022 کو صبح 10:30 بجے ویڈیو کانفرنسنگ کے ذریعے گجرات کے ایکتا نگر میں منعقد ہونے والی وزرائے ماحولیات کی قومی کانفرنس کا افتتاح کریں گے۔ اس موقع پر وہ وہاں پر موجود مجمع سے خطاب بھی کریں گے۔ یہ کانفرنس، تعاون پر مبنی وفاقیت کے جذبے کو آگے بڑھاتے ہوئے مرکزی اور ریاستی حکومتوں کے درمیان مزید ہم آہنگی پیدا کرنے کے لیے بلائی جا رہی ہے تاکہ کثیر جہتی طریقے اپناتے ہوئے پلاسٹک سے متعلق آلودگی کو ختم کرنے، لائف یعنی ماحولیات سے متعلق طرز زندگی پر توجہ مرکوز کرتے ہوئے ماحولیاتی تبدیلی سے نمٹنے جیسے موضوعات کے بارے میں بہتر پالیسیاں بنائی جا سکیں۔ یہ کانفرنس تباہ شدہ زمین کی بحالی اور جنگلی حیات کے تحفظ پر زور دیتے ہوئے جنگلات کے رقبہ میں اضافہ پر بھی توجہ مرکوز کرے گی۔ 23 اور 24 ستمبر کو منعقد ہونے والی اس دو روزہ کانفرنس کے چھ موضوعاتی اجلاس ہوں گے، جس میں لائف، ماحولیاتی تبدیلی سے مقابلہ (اخراج کو کم کرنے اور موسمیاتی اثرات سے موافقت کے لیے ماحولیاتی تبدیلی سے متعلق ریاستی ایکشن پلان کو اپ ڈیٹ کرنا)؛ پریویش (مربوط گرین کلیئرنس کے لیے سنگل ونڈو سسٹم)؛ جنگلات کا انتظام؛ آلودگی کی روک تھام اور کنٹرول؛ جنگلی حیات کا انتظام؛ پلاسٹک اور کچرے کا انتظام جیسے موضوعات کا احاطہ کیا جائے گا۔
وزیر اعظم نے متعلقہ وزارتوں کے ساتھ کوویڈ ۔19 کی صورتحال  کا جائزہ لیا

نئی دہلی، 08 مارچ 2020 / وزیر اعظم نے 7 مارچ 2020 کو نوول کورونا وائرس (کوویڈ ۔19) کی صورتحال اور اس کی روک تھام کے لئے مختلف وزارتوں کی جانب سے کی جانے والی کارروائی کا جائزہ لیا۔ اس میٹنگ میں صحت اور خاندانی بہبود کے مرکزی وزیر ڈاکٹر ہرش وردھن ، مرکزی وزیر خارجہ ڈاکٹر ایس۔ جے شنکر ، صحت و خاندانی بہبود کی وزارت کے وزیر مملکت ، جناب اشونی کمار چوبے، کابینہ کے سکریٹری جناب راجیو گوبا، نتی آیوگ کے رکن ڈاکٹر ونود کے پال ، اور چیف آف ڈیفنس اسٹاف جنرل بپن راوت اور صحت ، فارما، شہری ہوا بازی ، ہیلتھ ریسرچ ، داخلہ ، جہاز رانی ، این بی ایم اے کے سکریٹری اور دیگر افسران موجود تھے۔ وزارت صحت اور خاندانی بہبود کے سکریٹری نے کوویڈ ۔19 سے نمٹنے کے لئے تیاری اور اس کا مقابلہ کرنے کے سلسلے میں وزارت صحت اور خاندانی بہبود کی وزارت اور دیگر ذیلی وزارتوں کی جانب سے کی جانے والی کارروائی کے بارے میں ایک پریزنٹیشن پیش کی۔ اس پریزنٹیشن میں داخلے کے مقام اور کمیونٹی کی نگرانی ، لیبارٹری سپورٹ، اسپتالوں کی تیاری ، ساز و سامان اور خطرات کے بڑھنے جیسے بنیادی معاملوں پر توجہ دی گئی ۔ محکمہ برائے فارما کے سکریٹری نے ہندوستان میں استعمال کے لیے دواؤں کے وافر اسٹاک، ایکٹیو فارماسیوٹیکل اجزاء (اے پی آئی) اور دیگر اشیاء صارفین کی دستیابی کے بارے میں مطلع کیا۔ تمام ہوائی اڈوں ، بندرگاہوں اور زمین پر واقع بارڈر کراسنگ پر مستقل چوکس رہنے کی ضرورت سے متعلق امور پر تبادلہ خیال کیا گیا ، پروٹوکول کے مطابق کمیونٹی کی سطح پر نگرانی اور مریضوں کو الگ رکھنے کے لئے مناسب بستروں کی دستیابی کو یقینی بنانے پر بات چیت کی گئی۔ ڈاکٹر ہرش وردھن نے وقت پر کارروائی کرنے کے لئے ریاستوں کے ساتھ موثر تال میل کی ضرورت پر زور دیا۔ نیتی آیوگ کے ممبر نے مریضوں کے اسپتالوں میں داخل ہونے کی گنجائش بڑھانے کی ضرورت پر زور دیا۔ اسی کے ساتھ ایران سے ہندوستانیوں کے انخلاء کے لیے موصولہ درخواست پر روشنی ڈالی گئی۔ وزیر اعظم جناب نریندر مودی نے اب تک ہونے والے کاموں کے لئے تمام محکموں کی تعریف کی اور کہا کہ ہندوستان کو ابھرتے ہوئے منظر نامے سے نمٹنے کے لئے پوری طرح تیار رہنا ہوگا۔ تمام محکموں کو باہمی تال میل کے ساتھ کام کرنا چاہئے اور معاشرے میں اس بیماری کے بارے میں بیداری پیدا کرنے کے لئے کارروائی کی جانی چاہیے اور احتیاطی تدابیر اختیار کرنا چاہیئے۔ انہوں نے حکام کو دنیا بھر اور مختلف ممالک میں کوویڈ 19 سے نمٹنے کے لئے اپنائے جانے والے بہترین طریقوں کی نشاندہی اور ان پر عمل درآمد کی ترغیب دی۔ وزیر اعظم نے کہا کہ ماہرین کی رائے کو مد نظر رکھتے ہوئے لوگوں کو مشورہ دیا جانا چاہئے کہ جہاں تک ممکن ہو بڑے اجتماعوں سے گریز کریں۔ یہ بھی بتائیں کہ انہیں کیا کرنا چاہیے اور کیا نہیں کرناچاہیے ۔ انہوں نے ہدایت کی کہ وہ مریضوں کو الگ تھلگ کرنے کے لئے مناسب مقامات کی نشاندہی کا کام فوری طور پر شروع کریں اور بیماری کے پھیلنے کی صورت میں ان کو نگہداشت کی اہم سہولیات فراہم کریں۔ انہوں نے حکام کو ہدایت کی کہ وہ ایران میں پھنسے ہوئے ہندوستانیوں کی جلد ہی جانچ کرائیں اور ان کے انخلا کا انتظام کریں ۔ انہوں نے عوامی صحت کے نقطہ نظر سے اس متعدی بیماری کے انتظام کے لئے پیشگی اور بروقت کارروائی کے لئے ایک تفصیلی منصوبہ تیار کرنے کی ضرورت پر روشنی ڈالی۔ ۔۔۔۔۔۔۔۔۔۔ م ن۔ ا گ ۔ م ت ح ۔
وزیراعظم کل مہاراشٹر کا دورہ کریں گے

نئی دہلی،15 ؍فروری،وزیراعظم جناب نریندر مودی 16 فروری 2019 کو مہاراشٹریہ کے یوتمل اور دھولے کا دورہ کریں گے۔ وہ ریاست میں کئی پروجیکٹوں کا آغاز کریں گے۔ یوتمل میں: وزیراعظم ایک بٹن دباکر ناندیڑ میں ایک ایکلویہ ماڈل رہائشی اسکول کا افتتاح کریں گے۔ اس اسکول میں جدید ترین سہولیات کے ساتھ 420 طلباء کی گنجائش ہے ۔ یہ اسکول قبائلی طلباء کے معیار تعلیم کو بہتربنانے میں مدد کرے گا اور ان کی مجموعی ترقی اور ذاتی فروغ کے لئے ایک موقع فراہم کرے گا۔ وزیراعظم پردھان منتری آواس یوجنا کے تحت تعمیر کئے گئے مکانوں کے لئے منتخب فیض کنندگان کی ای- گرہ پرویش کے لئے گھر کی چابیاں عطا کریں گے۔ وزیراعظم ویڈیو لنک کے ذریعے اجنی (ناگپور) – پونے ٹرین کو بھی ہری جھنڈی دکھائیں گے۔ یہ ٹرین تین ٹائر کے ایئر کنڈیشن ڈبوں پر مشتمل ہے اور یہ ناگپور اور پونے کے درمیان رات میں آنے جانے کی سہولت فراہم کرے گی۔ مرکزی سڑک فنڈ ( سی آر ایف) کے تحت سڑکوں کی تعمیر کے لئے بٹن دباکر سنگ بنیاد بھی رکھیں گے۔ وزیراعظم مہاراشٹر ریاستی دیہی روزگار مشن (ایم ایس آر ایل ایم) کے تحت خواتین کے خود امدادی گروپوں کو سرٹیفکٹ اور چیک بھی تقسیم کریں گے۔ ایم ایس آر ایل ایم کا مقصد مالی شمولیت کے تئیں سماج میں بیداری پیدا کرنا ہے جس سے کھیتی اور غیر زرعی روزگار کے مواقع کو یقینی بنانے میں مدد ملے گی۔ دھولے میں: وزیراعظم بعد میں مہاراشٹر کے دھولے کا دورہ کریں گے۔ وہاں وہ پی ایم کے ایس وائی کے تحت میڈیم پروجیکٹ نشیبی پنازارا کا افتتاح کریں گے۔ یہ پروجیکٹ 2016-17 میں پردھان منتری کرشی سینچائی یوجنا ( پی ایم کے ایس وائی) میں شامل کیا گیا تھا۔ اس میں پانی کا 109.31 ایم سی ایم ذخیرہ کرنے اور 7585 ہیکٹر اراضی میں آب پاشی کی سہولیات موجود ہیں جس سے دھولے ضلع کے 21 گاؤوں کو فائدہ پہنچے گا۔ وزیراعظم سولوادے جامپھال کنولی لفٹ اریگیشن اسکیم کے لئے سنگ بنیاد رکھیں گے۔ اس اسکیم کے تحت مانسون سیزن میں دریائے تاپی سے 9.24 ٹی ایم سی پانی دوسری جگہ منتقل کرنے میں مدد ملے گی۔ اس کے تحت دھولے ضلع کے تقریبا 100 گاؤوں میں 33367 ہیکٹئر اراضی کی آب پاشی کرنے کی تجویز ہے۔ امرُت کے تحت دھولے میں پانی کی سپلائی اسکیم کے لئے وزیراعظم سنگ بنیاد رکھیں گے۔ اس سے علاقے میں صنعتی استعمال کے لئے پانی کی دستیابی اور تجارتی فروغ کو یقینی بنایا جاسکے گا۔ وزیراعظم دھولے-نردانا ریلوے لائن اور جلگاؤں – منماڑ تیسری ریلوے لائن کے لئے سنگ بنیاد رکھیں گے۔ وزیراعظم ویڈیو لنک کے ذریعے بھوساول- باندرا خاندیش ایکسپریس ٹرین کو ہری جھنڈی دکھاکر روانہ کریں گے۔ یہ رات میں چلنے والی ٹرین ممبئی اور بھوساول کے درمیان براہ راست کنکٹی وٹی فراہم کرے گی۔ یہ ٹرین ہفتے میں تین دن چلے گی۔ وزیراعظم جلگاؤں – اُدھانا میں ریل کی پٹریوں کو دہرا کرنے اور برق کاری کے پروجیکٹ کا افتتاح کریں گے۔ اس پروجیکٹ سے مسافروں کے ساتھ ساتھ مال برداری کی صلاحیت میں اضافہ ہوگا۔ یہ ٹرین نندروار، ویارا، دھارن گاؤں اور اس سیکشن کے دوسرے مقامات کے لئے اہم ثابت ہوگی۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔
وزیراعظم نے جنوبی ایشیا میں، ہندوستان  میں رامسر سائٹس کا سب سے بڑا نیٹ ورک ہونے پراظہار مسرت کیا

وزیراعظم جناب نریندر مودی نے ، رامسر سائٹس کی فہرست میں مزید 2 ویٹ لینڈس ،گجرات میں خجادیہ وائلڈ لائف سینگچری اور اترپردیش میں بخیرہ وائلڈ سائف سنیگچری ، کی شمولیت پر خوشی کا اظہار کیا ہے۔ ماحولیات ،جنگلات اور تبدیلی آب وہو ا کے مرکزی وزیر بھوپیندر یادو کے ایک ٹویٹ پر رد عمل ظاہر کرتے ہوئے وزیر اعظم نے ٹویٹ کیا : ‘‘ انتہائی شاندار خبر ! جنوبی ایشیا میں، ہندوستان میں رامسر سائٹس کا سب سے بڑا نیٹ ورک کا ہونا نباتات اور حیوانات کو تحفظ دینے اورفطرت کے ساتھ ہم آہنگی زندگی گزارنے کے لئے ہمارے شہریوں کے عہد کا اظہارکرتا ہے۔’’
وزیراعظم نئی دہلی میں  اے ایس آئی کے نئے صدر دفتر کا افتتاح کریں گے

نئی دہلی، 11 جولائی 2018/ وزیراعظم جناب نریندر مودی کل 12 جولائی 2018 کو نئی دہلی میں تلک مارگ پر آرکیالوجیکل سروے آف انڈیا (اے ایس آئی) کے صدر دفتر کی نئی عمارت کا افتتاح کریں گے۔ نئی عمارت میں بہت سے جدید سہولیات فراہم کی گئی ہیں۔ اس میں کم خرچ، بجلی اور برسات کے پانی کو جمع کرنے کا انتطام ہے۔ اس عمارت میں ایک سینٹرل آکیالوجیکل لائبریری بھی ہوگی جس میں تقریباً ڈیڑھ لاکھ کتابیں اور رسالے رکھے جائیں گے۔ ۔۔۔۔۔۔۔۔۔۔۔ م ن۔ج ۔ ج۔
وزیر اعظم نے قوم کو کرسمس کی مبارک باد پیش کی

نئی دلّی ، 26 دسمبر؍ وزیر اعظم جناب نریندر مودی نے کرسمس کے موقع پر قوم کو مبارک باد پیش کی ہے ۔ وزیراعظم نے اپنے پیغام میں کہا ہے کہ ہر ایک کو میری کرسمس کی مبارک باد ۔ ہم یسوع مسیح کی عظیم تعلیمات کو یاد کرتے ہیں اور مساوات اور رحم دلی پر مبنی معاشرے کے قیام کے لئے ان کی کوششوں کو بھی یاد کرتے ہیں ۔ ۔ ۔ ۔ ۔ ۔
ہندوستان اور ازبکستان کے ذریعہ شمسی توانائی کے میدان میں تعاون سے مفاہمت نامے پر دستخط کئے جانے کو کابینہ کی منظوری

وزیراعظم نریندر مودی کے زیر قیادت مرکزی کابینہ کو مطلع کیا گیا ہے کہ ہندوستان اور ازبکستان کے درمیان شمسی توانائی کے میدان میں تعاون کرنے کے ایک مفاہمت نامے پر دستخط کئے گئے ہیں۔ نیشنل انسٹی ٹیوٹ آف سولر انرجی (این آئی ایس ای)، بھارت کی نئی اور قابل تجدید توانائی کی وزارت اور ازبکستان کے انٹر نیشنل سولر انرجی انسٹی ٹیوٹ کے درمیان کارکردگی کے خاص علاقے ریسرچ/ نمائش اور آزمائشی پروجیکٹوں کے نشاندہی سے متعلق ہوں گے جو مندرجہ ذیل ہیں: سولر فوٹو والٹائک اسٹوریج ٹیکنالوجیزس ٹیکنا لوجی کی منتقلی باہمی رضا مندی کے تحت دونوں فریق انٹر نیشنل سولر الائنس( آئی ایس اے) کے رکن ممالک میں آزمائشی پروجیکٹوں کے قیام اوراس پر عمل درآمد کے لئے کام کریں گے۔
وزیر اعظم ایڈوانٹیج آسام-عالمی سرمایہ کاروں کی چوٹی کانفرنس 2018 کے افتتاحااجلاس سے خطاب کریں گے

نئی دہلی،02 فروری 2018؍وزیر اعظم جناب نریندر مودی کل گوہاٹی میں ایڈوانٹیج آسام-عالمی سرمایہ کاروں کی چوٹی کانفرنس 2018 کے افتتاح اجلاس سے خطاب کریں گے۔ دوروزہ چوٹی کانفرنس سرمایہ کاری کو فروغ دینے کی اب تک کی سب سے بڑی کانفرنس ہوگی، جو آسام حکومت کی پہل پر منعقد کی جائے گی۔ اس چوٹی کانفرنس کا مقصد جغرافیائی اور حکمت عملی پر مبنی فائدوں کو اجاگر کرنا ہے، جس کی پیشکش آسام کے سرمایہ کاروں کو کی گئی ہے۔اس کانفرنس میں مینوفیکچرنگ صلاحیت اوران مواقعوں کو بھی اجاگر کیا جائے گا، جس کی پیشکش جنوب اور جنوب مشرقی ایشیاء میں بڑھتی ہوئی میعشت کے لئے برآمد پرمبنی مینوفیکچرنگ اور خدمات کے لحاظ سے ریاست کی طرف سے کی گئی ہے۔ اس چوٹی کانفرنس میں ریاست میں سرمایہ کاری کے مواقع کو بھی اجاگر کیا جائے گااور بجلی، زراعت، ڈبہ بند خوراک ، آئی ٹی،آئی ٹی ای ایس اور آبی ٹرانسپورٹ ،ساحلی ٹاؤن شپس ، پلاسٹک، پیٹرو کیمکل، دوا سازی، میڈیکل آلات، ہینڈلوم ، ٹیکسٹائل ، دست کاری، سیاحت، مہمان نوازی، شہری ہوابازی اور پیٹرولیم و قدرتی گیس پر توجہ دی جائے گی۔ م ن۔ح ا۔ن ع
وزیر اعظم نے تلنگانہ اور آندھراپردیش کے وزرائے اعلیٰ سے بات چیت کی

نئی دہلی، 14 /اکتوبر 2020 ۔ وزیر اعظم جناب نریندر مودی نے تلنگانہ کے وزیر اعلیٰ جناب کے چندر شیکھر راؤ اور آندھرا پردیش کے وزیر اعلیٰ جناب وائی ایس جگن موہن ریڈی کے ساتھ بھاری بارش کے سبب تلنگانہ اور آندھرا پردیش میں موجودہ صورت حال کے بارے میں بات چیت کی۔ وزیر اعظم نے ٹوئیٹ کیا کہ ’’تلنگانہ کے وزیر اعلیٰ کے سی آر گارو اور آندھراپردیش کے وزیر اعلیٰ وائی ایس جگن گارو سے بھاری بارش کے سبب تلنگانہ اور آندھراپردیش میں صورت حال کے بارے میں بات چیت کی۔ بچاؤ اور راحت رسانی کے کام میں مرکز کی جانب سے ہر ممکن تعاون کا یقین دلایا۔ بھاری بارش سے جو لوگ متاثر ہوئے ہیں، میرے جذبات و احساسات ان کے ساتھ ہیں۔‘‘
وزیراعظم نے جناب کے کامراج کی   سالگرہ پرخراج عقیدت پیش کیا

نئی دہلی،15؍جولائی :وزیراعظم ، جناب نریندرمودی نے کے کامراج کوان کی سالگرہ پرخراج عقیدت پیش کیا۔ ایک ٹویٹ میں وزیراعظم نے کہاکہ عظیم رہنما جناب کے کامراج کو ان کی سالگرہ پر خراج تحسین ۔انھوں نے اپنی زندگی کوملک کی ترقی اورسماج کو بااختیاربنانے کے لئے وقف کردی ۔ انھوں نے بھارت کے لوگوں کو متاثرکرنے کے لئے تعلیم ، صحت کی دیکھ ریکھ اور خواتین کو بااختیاربنانے کے لئے مسلسل زوردیا۔
بے نامی املاک لین دین کی روک تھام ایکٹ 1988 کے تحت حکم صادر کرنے والی انتظامیہ اور اپیلٹ ٹرابیونل کی تقرری کو کابینہ کی منظوری

نئی دہلی:24اکتوبر۔ وزیراعظم جناب نریندر مودی کی قیادت میں منعقدہ مرکزی کابینہ کی میٹنگ میں بے نامی املاک لین دین کی روک تھام ایکٹ (پی بی پی ٹی) 1988 کے تحت حکم صادر کرنے والی انتظامیہ اور اپیلٹ ٹرابیونل کی تقرری کو اپنی منظوری دے دی گئی ہے۔ اہم خصوصیات I۔ حکم صادر کرنے والی انتظامیہ کی تقرری مزید اضافی بینچوں کے ساتھ کی گئی ہے اور پی بی پی ٹی ایکٹ کے تحت اپیلٹ ٹرائبونل قائم کیا جانا ہے۔ II۔ ایجوکیٹنگ اتھاریٹی، ا یجوکیٹنگ اتھاریٹی کی شاخوں اور اپیلٹ ٹرائبونل کو انکم ٹیکس ڈپارٹمنٹ/ سینٹرل بورڈ آف ڈائریکٹ ٹیکسس (سی بی ڈی ٹی) سے ا سی عہدوں پر فائز افسران کو ان کے محکموں میں منتقل کرکے عملہ مہیا کرانا ہے ۔ III۔ایجوکیٹنگ اتھاریٹی اور اپیلٹ ٹرائبونل کا صدر دفتر قومی خطہ راجدھانی دہلی کے علاقہ(این سی ٹی ڈی) میں قائم ہوگا۔ایجوکٹینگ اتھاریٹی کی شاخیں کولکاتہ، ممبئی اور چنئی میں بھی قائم ہوں گی اور اس سلسلے میں ضروری نوٹیفکیشن مجوزہ ایجوکیٹنگ اتھاریٹی کے چیئرمین کے ساتھ صلاح ومشورہ کے بعد جاری کردیا جائے گا۔ فوائد اس منظوری کے نتیجے میں حکم صادر کرنے والی انتظامیہ(ایجوکیٹنگ اتھاریٹی) کے سپرد کئے جانے والے معاملات کا موثر اور بہتر طریقے سے نظم ہوگا اور ایجوکیٹنگ اتھاریٹی کے حکم کے خلاف ایپلٹ ٹرائبونل میں معاملے کے تیزی سے نپٹارے کے لئے اپیل داخل کی جائے گی۔ ایجوکیٹنگ اتھاریٹی کی تقرری، پی بی پی ٹی کے تحت انتظامی کارروائی کا جائزہ لینے کا پہلا مرحلہ ہوگا۔مجوزہ اپیلٹ ٹرائبونل کے قیام سے پی بی پی ٹی کے تحت ایجوکیٹنگ اتھاریٹی کے ذریعہ صادر کئے جانے والے احکامات کے خلاف اعلی سماعت کا میکانیز فراہم ہوگا۔ یہ مفاہمتی دستاویزازبکستان کے اندیجان خطے میں ازبک۔ ہندوستان فری فارماسیٹیکل زون کے قیام کے لئے اندیجان علاقائی انتظامیہ کے ساتھ فروغ دے گا۔ پس منظر ازبکستان کے ساتھ ہندوستان کے مستحکم رشتے رہے ہیں یہ رشتے سابق یو ایس ایس آر کا حصہ ہونے کے وقت سے ہی اس خطہ کے ساتھ رشتے قائم ہیں۔ دونوں ملکو ں میں فارما سیٹیکل اور بائیو فارما سیٹیکل صنعت کی اہمیت کے پیش نظر فارماسیٹیکل اور بائیو فارما سیٹیکل کے شعبوں میں تجارت، صنعت اور پیداوار میں باہمی تعاون کافی اہم ہے۔ اس لئے حکومت ہند اور ازبکستان کی حکومت باہمی تعاون کے لئے ایک رسمی میکانیز وضع کرنے کی کوشش کرتی رہی ہے۔
انسداددہشت گردی  کے سلسلے میں  مشترکہ ورکنگ گروپ کے قیام کے لئے بھارت – مراقش  کے مابین مفاہمتی عرضداشت کو کابینہ کی منظوری

نئیدہلی14فروری۔مرکزی کابینہ نے وزیر اعظم نریندر مودی کی قیادت میں بھارت اور مراقش کے مابین انسداد دہشت گردی کے سلسلے میں ایک مشترکہ ورکنگ گروپ ( جے ڈبلیو جی ) تشکیل دینے کی غرض سے ایک مفاہمتی عرضداشت کو اپنی منظوری دے دی ہے۔ بھارت اور مراقش کے ذریعہ انسداددہشت گردی کے موضوع پر جے ڈبلیو جی کی تشکیل دہشت گردانہ حملوں کی روک تھام کے سلسلے میں مدد فراہم کرےگی۔ مذکورہ مفاہمتی عرضداشت، اس طر یقے سے دہشت گردانہ سرگرمیوں کے سلسلے میں اطلاعات حاصل کرنے / باہم تبادلہ کرنے کی بنیاد ثابت ہوگی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم